​ทางเลือกการจัดการภาษีที่ดินและสิ่งปลูกสร้าง มีอะไรบ้าง
​ทางเลือกการจัดการภาษีที่ดินและสิ่งปลูกสร้าง ได้แก่

- ตรวจสอบความถูกต้องของหนังสือแจ้งการประเมินภาษี มีการระบุข้อมูลการใช้ประโยชน์พื้นที่ถูกต้องหรือไม่ เช่น อาคารพาณิชย์ ชั้น 1 ใช้สำหรับเชิงพาณิชย์ ส่วนชั้น 2 และ 3 ใช้สำหรับพักอาศัย หากหนังสือเขียนระบุเพื่อเชิงพาณิชย์อย่างเดียว จะถูกเก็บอัตราภาษีที่สูงกว่าแบบที่พักอาศัย จะทำให้เสียภาษีมากกว่าที่ควรจะเป็น ซึ่งสามารถทำเรื่องโต้แย้งกับองค์กรปกครองส่วนท้องถิ่นได้ภายใน 30 วัน 

- ใส่ชื่อในทะเบียนบ้านหลังที่ราคาสูงที่สุด ในกรณีมีบ้านหลายหลัง และเป็นเจ้าของที่ดินด้วย เนื่องจากบ้านหลังหลักจะได้รับยกเว้นภาษี 50 ล้านบาทแรก ในกรณีเป็นเจ้าของที่ดินและสิ่งปลูกสร้าง และยกเว้นภาษี 10 ล้านบาทแรก ในกรณีเป็นเจ้าของเฉพาะสิ่งปลูกสร้าง ซึ่งช่วยประหยัดภาษีได้ 

- ใช้ประโยชน์ที่ดินเพื่อให้ถูกเก็บภาษีในอัตราที่น้อยลง ในกรณีมีที่ดินรกร้างว่างเปล่า ซึ่งจะถูกเก็บภาษีในอัตราที่สูงกว่าประเภทอื่น โดยเปลี่ยนที่ดินรกร้างว่างเปล่ามาทำเกษตรกรรมตามที่กฎหมายกำหนด หรือปล่อยเช่าเพื่อให้เกิดการใช้ประโยชน์ ซึ่งสามารถเจรจาหรือระบุในสัญญาเช่าให้ผู้เช่าเป็นผู้ชำระภาษีได้ หรือคิดรวมเป็นค่าเช่าได้ 

- ใช้ผลิตภัณฑ์ทางเลือกอย่าง Land Loan for Investment กรณีมีที่ดินรกร้างว่างเปล่ามูลค่าสูงจำนวนมาก โดยนำที่ดินรกร้างว่างเปล่า จำนองสินเชื่อกับธนาคาร เพื่อรับเงินก้อนมาลงทุนเพื่อสร้างโอกาสรับผลตอบแทน เมื่อได้รับผลตอบแทนสามารถนำเงินส่วนหนึ่งมาจ่ายภาษีที่ดิน และดอกเบี้ยการจำนอง ส่วนที่เหลือถือเป็นกำไรจากการลงทุน
ความรู้ทางการเงิน